OzLabs/hebrew-wiki-articles huggingface dataset:
זיגפריד וולף

זיגפריד וולף (בגרמנית: Siegfried Reginald Wolf) (19 בדצמבר 1867 - 5 בינואר 1951), שחמטאי יהודי-אוסטרי שהתחרה בתחרויות צמרת משנת 1890 ועד לתחילת שנות ה-30 של המאה ה-20 ואלוף אוסטריה בשנת 1925.

וולף נולד בפראג, עד 1918, בירת מחוז בוהמיה, ושיחק את כל התחרויות בהן השתתף בעיר וינה. הוא הגיע למקום השמיני בתחרות 1893 (ניצח: ז'אק שוורץ), הגיע למקום העשירי בתחרות 1897 (ניצח: גאורג מרקו ), הגיע למקום השני בתחרות 1901 (ניצח: יוליוס פרליס ), הגיע למקום השישי בתחרות 1912 (ניצח: קרל שלכטר ), חלק מקום 9–10 בתחרות 1923 (ניצח: סבלי גריגורייביץ' טרטקובר), הגיע למקום הרביעי בתחרות 1924 (ניצח: אלברט בקר), חלק מקום ראשון עם אלברט בקר באליפות אוסטריה לשנת 1925, הגיע למקום השישי בשנת 1926 (ניצח: רודולף שפילמן), חלק מקום 7–8 בשנת 1926 (ניצחו: קארל גילג והיינריך וגנר), חלק מקום 5–7 בתחרות 1927 (ניצח: ארנסט גרינפלד ), הגיע למקום הרביעי בתחרות נוספת בשנת 1927 (ניצחו: הנס מולר ואלברט בקר, חלק מקום 13–14 בתחרות 1928 (ניצח: ריכרד רטי) וחלק מקום 12–13 בתחרות 1929 (ניצחו: הנס קמוך ורודולף שפילמן).

== השתתפות באולימפיאדות ==
וולף ייצג את אוסטריה בשלוש אולימפיאדות:

באולימפיאדת השחמט 1927, אולימפיאדת השחמט הראשונה שאורגנה על ידי פיד"ה והתקיימה בלונדון שיחק וולף בלוח הרביעי וצבר +2 -2 =7 (+ ניצחונות – הפסדים = תוצאות תיקו) 

באולימפיאדת השחמט 1928 אולימפיאדת השחמט השנייה שאורגנה על ידי פיד"ה והתקיימה בהאג שיחק וולף בלוח הרביעי וצבר +3 -3 =6 

באולימפיאדת השחמט 1930 אולימפיאדת השחמט השלישית שאורגנה על ידי פיד"ה והתקיימה בהמבורג שיחק וולף בלוח המילואים הראשון וצבר +4 -2 =3 (בגיל 63) 

קריירת השחמט של וולף הסתיימה בתחילת שנות ה-30 של המאה ה-20, כאשר היה במחצית שנות השישים. לאחר עלייתו של היטלר לשלטון בגרמניה וסיפוח אוסטריה בשנת 1938 הצליח וולף להגר לארץ ישראל. וולף נפטר בחיפה שבועיים לאחר יום הולדתו ה-83.

== קישורים חיצוניים ==

קטגוריה:שחמטאים יהודים אוסטרים
קטגוריה:אוסטרים שנולדו ב-1867
קטגוריה:אוסטרים שנפטרו ב-1951
ונקובר רויאלס

ונקובר רויאלס קנדיאנס (באנגלית: Vancouver Royal Canadians) הייתה קבוצת כדורגל מוונקובר שבקולומביה הבריטית שבקנדה, ששיחקה בליגת הכדורגל האמריקאית. הליגה הוקמה מקבוצות שיובאו מליגות זרות אחרות. מועדון ונקובר הפך למעשה למועדון הכדורגל סנדרלנד שמסנדרלנד, אנגליה.

לאחר סיומה של עונת , ארצות הברית עם "ליגת הכדורגל המקצועני הלאומית" על מנת להקים את ליגת הכדורגל הצפון אמריקאית (NASL) עם הקבוצות מהליגה האמריקאית לשעבר, ליצירת לוח משחקים חדש מהאיחוד. קבוצת סן פרנסיסקו גולדן גייט גיילס התפרקה, ובעקבות כך זכויותיה הועברו לקבוצת "רויאל קנדיאנס"; לאחר מכן נקראה הקבוצה בשם החדש "ונקובר רויאלס". הקבוצה, שקיימה את משחקיה הביתיים באצטדיון האימפריה, סיימה במקום הרביעי בבית הפאסיפי של ליגת NASL בעונת , ולאחר מכן סיימה את פעילותה.

==מאמנים==
* פרנץ פושקאש
* בובי רובסון

==שחקנים מפורסמים==
* בובי רובסון
* איקה מקאיי
* בובי קראם

==סטטיסטיקה==
{| class="wikitable"
! עונה !! ליגה !! !! !! תיקו !! נקודות !! עונה סדירה !! פלייאוף
|-
| 1967 || USA|| 3 || 4 || 5 || 11 || 5, הבית המערבי || לא העפילה
|- style="background-color: #EFEFEF;"
| 1968 || NASL|| 12 || 15 || 5 || 136 || 4, הבית הפאסיפי || לא העפילה
|}

==קישורים חיצוניים==
* [https://web.archive.org/web/20071011204059/http://home.att.net/~nasl/teams/royals.htm סטטיסטיקות הקבוצה]

קטגוריה:ונקובר: ספורט
קטגוריה:קבוצות כדורגל קנדיות
קטגוריה:קבוצות כדורגל שהוקמו ב-1967
קטגוריה:קבוצות כדורגל שהתפרקו
STS-41

STS-41 הייתה המשימה ה-36 בתוכנית המעבורות של נאס"א, והמשימה ה-11 של מעבורת החלל דיסקברי.
שיגור המעבורת התבצע ב-6 באוקטובר 1990.

== צוות ==
*מפקד המשימה: ריצ'רד ריצ'רדס 
*טייס: רוברט קבאנה 
*מומחה משימה: ויליאם שפרד 
*מומחה משימה: ברוס מלניק (Bruce E. Melnick)
*מומחה משימה: תומאס אקרס (Thomas D. Akers)

שמות אנשי הצוות רשומים בהיקפו של טלאי המשימה.

== המשימה ==

משימת המעבורת הייתה להביא לחלל את הגשושית יוליסס של סוכנות החלל האירופית שנועדה לחקר השמש. החללית הוצבה כשש שעות לאחר השיגור. טלאי המשימה ממחיש מטרה זו ומראה את מסלול הגשושית מהמעבורת להקפת השמש. הגשושית הייתה פעילה עד לשנת 2008.

לאחר סיום פעילות זו, האסטרונאוטים המשיכו בביצוע ניסויים מדעים שונים לפי התוכנית. בין היתר בוצעו ניסויים שקשורים עם דלדול עצם בתנאי טיסת חלל. במהלך שימוש ב-Macintosh Portable שתוכנן על ידי אפל התברר שהוא לא מתפקד טוב בחלל. במשימה STS-43 נוצל דגם משופר של המחשב.

מעבורת נחתה בבסיס חיל האוויר אדוארדס ב-10 באוקטובר.

== ראו גם ==
* משימות מעבורות החלל

== קישורים חיצוניים ==

* [http://www.spacepatches.nl/sts_mis/STS41.html מידע על המשימה], באתר spacepatches
* [https://www.nasa.gov/mission/sts-41/ דף המשימה באתר נאס"א]
* [http://spacefacts.de/mission/english/sts-41.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_036_STS-041_Press_Kit.pdf דיווח לעיתונות]
* [https://www.youtube.com/watch?v=fXaUzko8wYI סרטון על המשימה]

קטגוריה:משימות מעבורות החלל
קטגוריה:1990 בארצות הברית
ה. צ'. רובינס לנדון

האוורד צ'נדלר רובינס לנדון (אנגלית: Howard Chandler Robbins Landon; 6 במרץ 1926 - 20 בנובמבר 2009) היה מוזיקולוג, המזוהה בעיקר בזכות מחקריו על המלחין יוזף היידן.

==ביוגרפיה==
רובינס לנדון נולד בבוסטון, מסצ'וסטס, ולמד מוזיקה בסוורת'מור קולג' ובאוניברסיטת בוסטון. לאחר מכן עבר לאירופה שם עבד כמבקר מוזיקה. החל מ-1947 ערך רובינס לנדון מחקר בווינה על יוזף היידן, מלחין שבנוגע אליו הפך לנדון להיות מומחה ידוע. ספרו "הסימפוניות של יוזף היידן" פורסם בשנת 1955, ואליו התווספו חמישה כרכים משלימים "היידן: כרוניקה ויצירות" בסוף שנות ה-70 של המאה ה-20. בנוסף, ערך רובינס לנדון כמה מיצירותיו של המלחין.

רובינס לנדון פרסם עבודות נוספות של מלחינים מן המאה ה-18, ביניהם וולפגנג אמדאוס מוצרט, לודוויג ואן בטהובן ואנטוניו ויולדי. הוא טבע גם את המושג "בארוקוקו" (הלחם של "בארוק" ו"רוקוקו")

בשנת 1994 היה מעורב רובינס לנדון בוויכוח אודות סונאטות לפסנתר אשר יוחסו להיידן. הוא הכריז עליהן כעל סונטות חדשות שאך נתגלו, אולם מאוחר יותר התבררו כזיוף.

==פרסומיו - רשימה חלקית==
*הסימפוניות של יוזף היידן (1955)
*בטהובן; מחקר תיעודי, קובץ ונערך על ידי רובינס לנדון. ניו יורק: מקמילן 1970
*היידן: כרוניקה ויצירות. בלומינגטון: הוצאת אוניברסיטת אינדיאנה, 1976-1980
*היידן: מחקר תיעודי. ניו יורק: ריזולי, 1981.
*מוצרט והבונים החופשיים: הארה מחודשת על לשכת "תקוות-כתר". ניו יורק, ניו יורק: תאמס והאדסון, 1983.
*הנדל ועולמו. בוסטון: ליטל, בראון, 1984
*שנתו האחרונה של מוצרט. לונדון וניו יורק ניו יורק, תאמס והאדסון 1988
*במשותף עם דייוויד וין ג'ונס: היידן: חייו והמוזיקה שלו. בלומינגטון: הוצאת אוניברסיטת אינדיאנה, 1988
*מוצרט, שנות הזהב, 1781-1791. ניו יורק, ספרי שירמר, 1989
*מוצרט וווינה, ניו יורק, ספרי שירמר, מקסוול מקמילן אינטרנשיונל, 1991
*ויולדי: קול הבארוק. לונדון: תאמס והאדסון, 1993

==קישורים חיצוניים==

קטגוריה:מוזיקולוגים אמריקאים
קטגוריה:יוזף היידן
קטגוריה:בוגרי מכללת סווארת'מור
קטגוריה:בוגרי אוניברסיטת בוסטון
קטגוריה:אמריקאים שנולדו ב-1926
קטגוריה:אמריקאים שנפטרו ב-2009
קטגוריה:זוכי פרס ארנסט פון סימנס
פחות או יותר

פחות או יותר היה שעשועון ששודר בערוץ 2, במשבצת השידור של הזכיינית טלעד בין השנים 1995–1998. השעשועון היה גרסה ישראלית לתוכנית הטלוויזיה האמריקאית הוותיקה אותה רכשה חברת דרסט הפקות "The Price is Right". את השעשועון הנחו אקי אבני והדוגמניות טל פאר ושרון דוראני.

התוכנית הציעה למשתתפים מגוון מוצרים והם ניחשו מה הוא המחיר הגבוה או הנמוך ביותר. שלושת המתמודדים שעלו לשלב הגמר התחרו בסיבוב גלגל גדול ומי שקיבל את המספר הגבוה ביותר זכה בפרס הגדול. סט התוכנית העשיר והצבעוני היה העתק מדויק של הסט האמריקאי. התוכנית חילקה את הפרסים הגדולים ביותר שחולקו עד אז בשעשועוני טלוויזיה בישראל: מכשירי חשמל, חופשות בחו"ל ומכוניות. בתוכנית ה-100 הוענקה דירת מגורים.

התוכנית שודרה פעמיים בשבוע בפריים טיים וזכתה לרייטינג גבוה.

קטגוריה:ערכים שבהם תבנית בריטניקה אינה מתאימה
קטגוריה:תוכניות טלוויזיה ישראליות
קטגוריה:טלעד: תוכניות וסדרות
קטגוריה:שעשועוני טלוויזיה
קטגוריה:דורי מדיה דרסט
קטגוריה:תוכניות טלוויזיה ישראליות מבוססות על פורמט אמריקאי
גרטנייט הרביעי, מלך הפיקטים

גרטנייט הרביעי (באנגלית: Gartnait IV; נפטר ב-663) בנו של דומנייל או דונגייל (Gartnait mac Domnaill או Gartnait mac Dúngail) היה מלך הפיקטים. גרטנייט מלך כשש שנים, החל משנת 657 ועד מותו.

גרטנייט עלה לשלטון לאחר מותו של קודמו, טאלורגאן או טאלורקן.

על פי "דברי ימי הפיקטים" מלך גרטנייט שש שנים או שש שנים ומחצה. תאריך מותו מתועד ב"דברי ימי אלסטר" וב"דברי ימי טיגרנאך".

על פי רשימות המלכים הפיקטים מלך אחריו אחיו, דרסט השישי.

==קישורים חיצוניים== 
* [http://www.ucc.ie/celt/published/G100001A/index.html דברי ימי אלסטר] 
* [http://www.ucc.ie/celt/published/T100001A/index.html דברי ימי אלסטר] (תרגום לאנגלית)
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-663
ברייטקופף והרטל

ברייטקופף והֶרטל (בגרמנית: Breitkopf & Härtel) הוא בית ההוצאה למוזיקה הוותיק ביותר שעודו פעיל. החברה הוקמה בשנת 1719 בלייפציג על ידי ברנהרד כריסטוף ברייטקופף (1695–1777) תחת השם Breitkopf Ausgabe (הוצאת ברייטקופף). השם Härtel התווסף לאחר שבשנת 1795 קנה גוטפריד כריסטוף הרטל את החברה. ב-1807 החל הרטל לעסוק גם בייצור פסנתרים, מאמץ שנמשך עד 1870. פסנתרי ברייטקופף היו מוערכים ביותר במאה ה-19 על ידי פסנתרנים כמו פרנץ ליסט וקלרה שומאן. 
ברנהרד כריסטוף ברייטקופף 
החברה תמכה באופן עקבי באמנים בני זמנה, ושיתפה פעולה עם מלחינים כמו בטהובן, יוזף היידן, פליקס מנדלסון, שומאן, ליסט, וגנר וברהמס. מסורת זו ממשיכה היום, ויצירות מלחינים כגון ניקולאוס א. הובר, הלמוט לכנמן ואודו צימרמן מעטרות את הקטלוג.

קטלוג החברה כולל כרגע מעל 1,000 מלחינים, 8,000 כותרים ו-15,000 הוצאות וספרי מוזיקה. החברה פרסמה בנוסף גם את ההוצאה הכוללת הראשונה של יצירותיו של מוצרט, המכונה "מהדורת מוצרט הישנה" (Alte Mozart Ausgabe).

== קישורים חיצוניים ==

* 

קטגוריה:הוצאות ספרים בגרמניה
קטגוריה:ויסבאדן
קטגוריה:מוציאים לאור של מוזיקה
דרסט השישי, מלך הפיקטים

דרסט השישי (באנגלית: Drest VI; מת ב-678) בנו של דומנייל או דונגייל (Drest mac Domnal או Drest mac Dúngail) היה מלך הפיקטים. דרסט מלך כתשע שנים, החל משנת 663 ועד להדחתו בשנת 672.

דרסט עלה לשלטון לאחר מותו של אחיו, גרטנייט הרביעי בשנת 663, ועל פי "דברי ימי הפיקטים" מלך בין שש לשבע שנים.

"דברי ימי אלסטר" ו"דברי ימי טיגרנאך" מספרים כי דרסט הודח בשנת 672 על ידי ברידיי או ברוידה. דרסט מת בשנת 678 לערך.

==קישורים חיצוניים== 
* [http://www.ucc.ie/celt/published/G100001A/index.html דברי ימי אלסטר] 
* [http://www.ucc.ie/celt/published/T100001A/index.html דברי ימי אלסטר] (תרגום לאנגלית)
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-678
המבורג (כדוריד)

המבורג (גרמנית: HSV Hamburg) הוא מועדון כדוריד מהעיר המבורג שבצפון גרמניה. המועדון מתחרה בליגה הגרמנית בכדוריד.

== היסטוריה ==
מועדון הכדוריד המבורג הוקם בשנת 1999 בשם "לובק" לאחר איחוד עם קבוצת באד שטראוק. בשנת 2002 האיחוד הסתיים, והמבורג הפכה להיות עצמאית בשמה הרגיל.

האיש הכי חשוב בקבוצה היה הנשיא שלה, אנדראס רודולף, שמילא תפקידו בשנים 2005–2011.

=== שם ===
למטרת שיווק, ב-2002, נחתם חוזה עם קבוצת הכדורגל והאגודה של המבורג. בהתחלה רבים לא ידעו שהקבוצה שייכת לאגודת המבורג בכדורגל, אך לאחר מכן, עם שינוי סמל הקבוצה, הקשר הובן. רבים קוראים לקבוצה O2 המבורג, בעקבות שם האולם של הקבוצה.

=== הליגה הגרמנית בכדוריד ===
בעונתה הראשונה של הקבוצה, 2002/2003, הצליחה הקבוצה להגיע למקום השמיני בליגה. עונה לאחר מכן, בעונת 2003/2004, הצליחה הקבוצה להגיע למקום החמישי בליגה, ולהגיע לגמר הגביע. בעונת 2004/2005 אכזבה המבורג והגיעה רק למקום התשיעי. בעונת 2006, הקבוצה סיימה במקום העשירי, אבל זכתה בגביע הגרמני וגם בסופר קאפ. שנה לאחר מכן, ב-2007, זכתה בגביע המחזיקות האירופי והייתה סגנית הליגה הגרמנית ואף הגיעה לחצי גמר הגביע. ב-2008, הגיעה לגמר הגביע הגרמני וסיימה כסגנית. באותה עונה הגיעה הקבוצה לחצי גמר ליגת האלופות. ב-2009, סיימה הקבוצה את העונה שוב כסגניתה של קיל, ושוב הגיעה לחצי גמר ליגת האלופות. ב-2010, זכתה בגביע גרמניה ושוב סיימה במקום השני בליגה הגרמנית. אולם בעונת 2011, לקחה הקבוצה לראשונה בתולדותיה את תואר האליפות, 3 ימים לפני המשחק האחרון בעונה.
נשיא הקבוצה לשעבר, אנדראס רודולף.

בעונת 2010/2011 אנדראס רודולף, שהיה נשיא המועדון בשנים 2005–2011, התפטר. מחליפו היה מרטין שוואלב שמשמש כמנכ"ל וכנשיא הקבוצה. בעונת 2011/2012, מונה המאמן ג'נס האוסלר שהיה בעבר מאמן הנבחרת הצעירה בגרמניה, למאמן הקבוצה.
נשיא הקבוצה, מרטין שוואלב.

==תארים==
*הליגה הגרמנית בכדוריד: 1
2011.
*הגביע הגרמני: 2
2006, 2010.
*גביע אירופה למחזיקות: 1
2007.
*סופר קאפ גרמני: 4
2004, 2006, 2009, 2010.

==קישורים חיצוניים==

* 

קטגוריה:קבוצות כדוריד גרמניות
קטגוריה:המבורג: מועדוני ספורט
אולג רומנצב

אולג איבנוביץ' רומנצב (ברוסית: Олег Иванович Романцев; (נולד ב-4 בינואר 1954) הוא מאמן כדורגל רוסי, הידוע בעיקר כמי שהוביל את ספרטק מוסקבה להישגים רבים ברוסיה ובמסגרות האירופאיות. כמו כן אימן את נבחרת רוסיה במונדיאל 2002 וביורו 1996.

הוא נחשב לאחד המאמנים הטובים ביותר בתולדות אליפות רוסיה. הוא זכה בשמונה אליפויות עם ספרטק בשנות ה-90 וזכה גם בגביע ברית המועצות, בשלושה גביעי רוסיה, שישה גביעי חבר המדינות, בנוסף הוביל את ספרטק לשלבים המאוחרים בתחרויות האירופיות. בהדרכת רומאנצב, ספרטק הגיעה לחצי גמר גביע האלופות, פעמיים לרבע גמר הטורניר, פעם אחת לחצאי גמר גביע אופ"א וגביע מחזיקות הגביע.

==תארים==
;כשחקן
* אליפות ליגת העל הסובייטית - 1979
* מקום שלישי באולימפיאדת מוסקבה
;כמאמן
* אליפות ליגת העל הסובייטית - 1989
* אליפות ליגת העל הרוסית בכדורגל - 1992, 1993, 1994 ,1997, 1998, 1999, 2000, 2001
* הגביע הסובייטי - 1991/92
* הגביע הרוסי - 1993/94, 1997/1998, 2002/2003

==קישורים חיצוניים==

קטגוריה:מגני כדורגל סובייטים
קטגוריה:כדורגלנים סובייטים
קטגוריה:מגני כדורגל רוסים
קטגוריה:כדורגלנים רוסים
קטגוריה:כדורגלני ספרטק מוסקבה
קטגוריה:מאמני כדורגל רוסים
קטגוריה:מאמני כדורגל סובייטים
קטגוריה:מאמני נבחרת רוסיה בכדורגל
קטגוריה:מאמני ספרטק מוסקבה
קטגוריה:מאמני דינמו מוסקבה (כדורגל)
קטגוריה:כדורגלני נבחרת ברית המועצות
קטגוריה:כדורגלנים באולימפיאדת מוסקבה (1980)
קטגוריה:כדורגלני מונדיאל 1982
קטגוריה:רוסים שנולדו ב-1954
WorldWideWeb

WorldWideWeb הוא דפדפן האינטרנט הראשון בעולם, וגם התוכנה הראשונה לעריכת HTML בתצורה WYSIWYG. התוכנה יצאה לראשונה ב-26 בפברואר 1991 על ידי המדען הבריטי טים ברנרס-לי. בגרסתו הראשונה הדפדפן רץ על מערכת ההפעלה NeXTSTEP. בהמשך שינה ברנרס-לי את שמה של התוכנה ל-Nexus כדי למנוע בלבול עם ה-World Wide Web.

הדפדפן WorldWideWeb היה לתוכנה הראשונה שהשתמשה לא רק בפרוטוקול ה-FTP להעברת קבצים אלא גם בפרוטוקול ה-HTTP, שהומצא על ידי ברנרס-לי בשנת 1989. בזמן כתיבתה, תוכנת ה-WorldWideWeb הייתה היחידה שאיפשרה לצפות ב-Web. קוד המקור של התוכנה פורסם לרשות הציבור ב-1993.

==קישורים חיצוניים==

* 

קטגוריה:דפדפנים
קטגוריה:תוכנות שהושקו ב-1990
אקליפטוס טודטיאנה

אקליפטוס טודטיאנה (שם מדעי: Eucalyptus todtiana; באנגלית: Blackbutt, Coastal Blackbutt ו-Pricklybark) הוא עץ ממשפחת ההדסיים הגדל באופן טבעי במזרח אוסטרליה. מין זה של אקליפטוס נמצא תחת סכנת הכחדה והוא נחשב לצמח מוגן באוסטרליה.
אקליפטוס טודטיאנה הוא עץ המתנשא לגובה של כ-15 מטר, בעל ענפים הנוטים כלפי מטה ויש לו קליפה סיבית וקשה בצבע ירוק-חום, העץ מצמיח פרחים בצבעי לבן עד שמנת מינואר עד אפריל.
תפוצתו בעיקר היא בין פרת' ודונגרה במזרח אוסטרליה, גן בוטאני שנמצא בדרום מערב אוסטרליה, Avon Wheatbelt, יער ג'ארה, ובמישור חוף הברבורים ובמישור החולות גרלטון.
אקליפטוס טודטיאנה הוא עץ שבדרך כלל לא מטופח. העץ צומח במהירות במקומות פתוחים ובתוך זמן קצר נהיה לעץ צעיר, אבל כשהוא נהיה לעץ בוגר הוא צומח באיטיות רבה.

==קישורים חיצוניים==

קטגוריה:טקסונים שתוארו בידי פרדיננד יקוב היינריך פון מולר
טודטיאנה
קטגוריה:אוסטרליה: עצים
קטגוריה:צמחים שתוארו ב-1882
יוסף שמש

יוסף שמש (12 במרץ 1922 עיראק - 14 בדצמבר 1973 תל אביב) היה איש המוסד הישראלי.

שמש גויס למוסד ביוזמתו כבר בהיותו בעיראק לאחר שיצר קשר עם יעקב נמרודי. כינויו של שמש היה 'אבו יעקוב'. במהלך שירותו הצליח שמש במסגרת "מבצע יהלום" לגייס את טייס המיג העיראקי מוניר רדפא. הטייס ערק יחד עם מטוסו מדגם מיג 21PF לישראל ב-16 באוגוסט שנת 1966. מבצע זה תרם רבות לחיזוק העליונות של חיל האוויר הישראלי, והשפיע על היכולת של חיל האוויר במהלך מלחמת ששת הימים.

ב-30 בנובמבר 2008 קראה עיריית רמת השרון על שמו את כיכר המחנות באזור בסיסי המודיעין של גלילות, סמוך לגשר רחבעם זאבי.

==קישורים חיצוניים==
* [https://web.archive.org/web/20160303201657/http://www.kan-naim.co.il/artical.asp?id=13447 רמת השרון: חלקו כבוד לאיש המוסד יוסף שמש ז"ל - כיכר המחנות בגלילות נקראת על שמו]

קטגוריה:ישראלים ילידי עיראק
שמש
קטגוריה:ישראלים שנולדו ב-1922
קטגוריה:ישראלים שנפטרו ב-1973
Lightning

פרויקט Lightning הוכרז ב־22 בדצמבר 2004 ומפותח כיום על ידי קרן מוזילה כהרחבה המוסיפה פונקציות לוח שנה וזימונים לתוכנת הדואר וקבוצות הדיון Mozilla Thunderbird. Lightning היא תוכנת לוח שנה התואמת ל־iCalendar.

בניגוד ל־Mozilla Sunbird - מטרתה של Lightning היא להשתלב באופן הדוק עם Thunderbird. פרויקט Lightning מפותח במקביל לפרויקט Sunbird, והקוד של שני הכלים זהה עם מספר קבצים שונים בכל תוכנה כך שהן יוכלו לרוץ כמצופה.

גרסת הניסיון הראשונה של Lightning שוחררה ב־14 במרץ 2006 וגרסה 0.3 שוחררה ב־10 באוקטובר 2006. גרסה 0.5 שוחררה ב־27 ביוני 2007, גרסה 0.7 שוחררה ב־25 באוקטובר 2007, 0.8 שוחררה ב־4 באפריל 2008, 0.9 ב־23 בספטמבר 2008. גרסה 0.9 היא הגרסה האחרונה שתוכננה עבור Thunderbird 2, ולוח השנה ישולב במלואו ב־Thunderbird 3.

חברת Sun Microsystems תרמה תרומה משמעותית לפרויקט Lightning במטרה לספק למשתמשים אלטרנטיבה חופשית ופתוחה ל־Microsoft Office באמצעות שילוב של OpenOffice.org ו־Thunderbird עם ההרחבה Lightning. האזורים בהם Sun מתמקדת בנוסף לתיקון באגים כללים הם תצוגות לוח השנה, תכונות שיתוף ותמיכה ב־Sun Java Calendar Server.

Lightning הוא שם הקוד ולא השם הרשמי של המוצר. לכן, מבחינה טכנית לא נכון לקרוא לו "Mozilla Lightning".

== ראו גם ==
* Mozilla Thunderbird
* Mozilla Sunbird

== קישורים חיצוניים ==

* 
* [http://www.mozilla.org/projects/calendar/releases/ הערות השחרור של Lightning]
* [http://weblogs.mozillazine.org/calendar/ הבלוג של Mozilla Calendar]

== הערות שוליים ==

קטגוריה:מוזילה
קטגוריה:תוכנה חופשית
אריאל (גופן)

עבריות, לטיניות וקיריליות]]
אריאָל (באנגלית: Arial) הוא גופן נפוץ, ללא תגים (סן סריף), שנועד בעיקר עבור טקסטים המיועדים לקריאה על גבי צג מחשב.

משפחת הגופן, עבור שפות וסוגי כתב רבים, עוצבה על ידי רובין ניקולס ופטרישיה סאונדרס ב-1982 על בסיס הגופן האלגנטי "הלווטיקה" (Helvetica) תוך פישוט ועריכת שינויים שיהפכו אותו קריא ונוח במדפסות לייזר של חברת IBM. עם הכנסת תקן TrueType על ידי חברת אפל, הכינה חברת מיקרוסופט סט של גופני אריאל בשפות רבות לחבילת היישומים המשרדיים אופיס (Microsoft Office) ועל ידי כך הפכה את הגופן לנפוץ מאוד לשימוש. חוקרים גילו שזהו אחד הגופנים הקריאים ביותר מעל צג מחשב (לצד Tahoma) משום שעוצב כך שלא ייגרם שום ריצוד.

על מנת להכין גופני אריאל בשפות השונות חיפשו אנשי מיקרוסופט גופנים חלקים ופשוטים בשפות השונות. בעברית עוצב הגופן על ידי ברוך גורקין (בייעוצו של הטיפוגרף הישראלי צביקה רוזנברג) על בסיס הגופן נרקיס חדש של צבי נרקיס, בלא ידיעתו. רק לאחר שבע שנים של דיונים בבתי משפט שולם לו, בפשרה, סכום של 25,000 דולר על זכויותיו בגופן.

מעצבים גרפיים נוטים לבקר את הגופן על היותו העתקה לא מוצלחת של הגופן הלווטיקה, בשפות הלטיניות והקיריליות; ושל נרקיס תם ונרקיס חדש בעברית; ועל היותו סתמי וחסר ייחוד. במיוחד יוצאת הביקורת כנגד השימוש בגופן בדפוס, כיוון שעל גבי נייר הוא פחות קריא מגופנים בעלי תגים כגון דוד או פרנק-ריהל ואחרים.

== ראו גם ==
* גופן "אלף", אשר נועד להוות אלטרנטיבה לאריאל

==קישורים חיצוניים==

* 
* 
<div style="direction: ltr;">
* [http://www.linotype.com/en/145867/arial-family.html Arial Font Family - by Robin Nicholas, Patricia Saunders]
</div>

==הערות שוליים==

קטגוריה:גופנים
קטגוריה:גופנים עבריים
קטגוריה:גופני כתב לטיני
אלי מחפוד

אלי מחפוד () הוא כדורגלן עבר ישראלי וכיום מאמן כדורגל. מחפוד שיחק בעמדת הקשר בהפועל פתח תקווה, ונחשב בעיני רבים לאחד הסמלים הגדולים של המועדון.

== קריירה ==
מחפוד גדל בעיר פתח תקווה בשכונת שערייה, למשפחה חרדית ממוצא תימני בת 10 ילדים. הוא החל את הקריירה שלו בגיל 9 בקבוצות הילדים והנוער של הפועל פתח תקווה, עד שהועלה לקבוצה הבוגרת של המועדון. ב-8 בדצמבר 1979 ערך את הופעת הבכורה שלו, במשחק מול הפועל יהוד. בקבוצה הבוגרת הוא שיחק כקשר בין השנים 1979–1993. בסך הכול הופיע מחפוד במדי הפועל פתח תקווה ב-362 משחקים בכל המסגרות. בעונת 1991/1992 הפועל פתח תקווה זכתה בגביע המדינה בכדורגל בזמן שמחפוד היה קפטן הקבוצה, ואף הבקיע את שער היתרון הראשון במשחק הגמר (1:3 מול מכבי תל אביב). בסך הכל רשם במהלך הקריירה 364 הופעות בכל המסגרות במדי הפועל פתח תקווה, וכבש 21 שערים.

לאחר פרישתו ממשחק פעיל החל לכהן בתפקידים שונים בקבוצת נעוריו, עד שמונה למנהל מקצועי של מחלקת הנוער. בשנת 2004 הורשע מחפוד בהעלמת מס ונידון לתשעה חודשי מאסר. לאחר תום הפרשה הוא המשיך לכהן כמנהל מחלקת הנוער של הפועל פתח תקווה, ובעונת מונה למאמן קבוצת הבוגרים ששיחקה בליגה הלאומית. מחפוד הצליח לעלות עם הקבוצה לליגת העל בסיום אותה עונה.

ב-2009 פוטר מהפועל פתח תקווה ומונה למאמן מכבי אחי נצרת מחפוד העלה את מכבי אחי נצרת לליגת העל לאחר ניצחון כפול נגד הכח עמידר רמת גן בפלייאוף העלייה לליגת העל בסיום עונת 2008/2009. מספר חודשים לאחר מכן פוטר דני ניראון מתפקידו בהפועל פתח תקווה ובמקומו חזר אלי מחפוד לאמן את הקבוצה. ב-16 באוקטובר פוטר מחפוד מתפקידו כמאמן הפועל פתח תקווה. מאוחר יותר בעונת 2010/2011 הוא חתם בהפועל אשקלון. בעונת סיימה קבוצתו של מחפוד, הפועל אשקלון, בפלייאוף האמצעי של הליגה הלאומית.

ב-14 ביוני 2012 מונה מחפוד לקדנציה נוספת כמאמנה של הפועל פתח תקווה, לאחר שירדה לליגה הלאומית. ב-19 בינואר 2013 פוטר מתפקידו, לאחר הפסד 2:0 בדרבי מול מכבי פתח תקווה.

בינואר 2015 מונה מחפוד למאמן מכבי יפו מליגה א'. בינואר 2016 מונה מחפוד למאמן הפועל ירושלים במטרה להשאירם בליגה הלאומית ובתום עונת 2015/2016 הצליח מחפוד לעמוד במשימה.

באוקטובר 2016 מונה למאמנה של מכבי שעריים. לאחר חודש ב-22 בנובמבר פוטר מתפקידו.

== חיים אישיים ==
מחפוד נשוי ואב לשלושה ילדים.

==קישורים חיצוניים==

* [http://www.hpt.co.il/?ShowPlayer=140 עמוד השחקן] באתר מוזיאון הפועל פתח תקווה

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני הפועל פתח תקווה
קטגוריה:מאמני כדורגל ישראלים
קטגוריה:מאמני הפועל פתח תקווה
קטגוריה:מאמני מכבי אחי נצרת
קטגוריה:מאמני הפועל אשקלון
קטגוריה:מאמני מכבי יפו
קטגוריה:מאמני הפועל ירושלים
קטגוריה:מאמני מכבי שעריים
קטגוריה:בוגרי תיכון עמל א' (פתח תקווה)
קטגוריה:ישראלים שנולדו ב-1961
.fm

היא סיומת האינטרנט הלאומית של שמות התחום של מיקרונזיה.

מלבד שמות שמורים כגון .com.fm,.net.fm, כל אדם בעולם יכול לרשום שם תחום תחת הסיומת .fm, תמורת תשלום. חלק ניכר מהתשלום עובר לממשלה ולאוכלוסיית האיים. סיומת האינטרנט .fm פופולרית במיוחד (ולכן גם בעלת ערך כלכלי משמעותי) בשל כל תחנות הרדיו המשדרות באפנון תדר FM וקונות שם תחום בסגנון: שם התחנה.fm. לדוגמה, glz.fm, הרשום על-שמה של תחנת השידור הישראלית גלי צה"ל.

סיומות אינטרנט דומות ל-fm. במובן הזה הן dj., cd., {{כ}}tv., am. ו-mu..

דוגמה לאתר מפורסם שקבע את מקומו תחת סיומת האינטרנט .fm הוא last.fm - אתר מוזיקה חברתי. גם מספר תחנות רדיו ישראליות רכשו תחת סיומת זו את שם התחום שלהם. בין תחנות אלו ניתן למנות את רדיו ללא הפסקה (www.103.fm) ורדיו חיפה (www.1075.fm). שימוש לא-קונבנציונלי שכזה בסיומות אינטרנט נקרא Domain Hack.

== קישורים חיצוניים ==

* 

* [http://www.iana.org/root-whois/fm.htm .fm] באתר ה-IANA

==הערות שוליים==

קטגוריה:מיקרונזיה
סיירת ממוגנת

חתך סכמטי של סיירת ממוגנת. הסיפון המשוריין מודגש באדום; שימו לב לשיפועים בצידי האונייה; בדרך זו ניתנה ההגנה הטובה ביותר. בשחור מסומנים מחסני הפחם, המספקים הגנה נוספת לאונייה
סיירת ממוגנת (באנגלית: protected cruiser) היא סוג של סיירת שהייתה בשימוש בסוף המאה ה-19 ובתחילת המאה ה-20.

בשנת 1880 מצאו מהנדסי אוניות פתרון לדילמה: כיצד לבנות אוניות מהירות ובעלות יכולת לפעולה עצמאית, המוגנות די הצורך כדי לשרוד בקרב. מעטה שריון עשוי מפלדה סיפק הגנה רבה יותר משריון עשוי מברזל, ובאותו משקל. המתכננים הגיעו למסקנה, שניתן להגן על האונייה באמצעות שריון דק יחסית של פלדה מעל האזורים החיוניים שבה. שכבת מגן נוספת הושגה באמצעות מיקום מחסני הפחם בצורה שבה יוכלו לבלום פגיעות. בדרך זו, ניתן היה לספק לאונייה מיגון ללא פגיעה רבה מדי במהירותה.

הסיירת הממוגנת הראשונה הייתה הסיירת הצ'ילאנית "אסמרלדה", שהייתה בעלת תכנון בריטי פורץ דרך. האונייה נבנתה במספנת אלסוויק (Elswick), באנגליה, ואחריה נבנו קבוצה של סיירות מדגם זה, ונקראו סיירות אלסוויק. קדמת האונייה, סיפון האחרה והסיפון הראשי, שהיו עשויים מעץ הוחלפו בלוחות שריון. האונייה הייתה חמושה בתותחים בקוטר 10 אינץ' (254 מ"מ) בקדמתה ובאחריתה, ובתותחי 6 אינץ' (152 מ"מ) במרכזה. "אסמרלדה" הונעה בעזרת מנועי קיטור בלבד, מהירותה הגיעה ל-18 קשר, וההדחק שלה פחות מ-3,000 טון. היה זה תכנון פורץ דרך, שהיווה השראה למתכנני אוניות בעשורים הבאים לשילוב חימוש כבד, מהירות גבוהה ותפוסה נמוכה.

עם עליית טיבו של שריון הפלדה, ניתן היה להגיע למיגון טוב יותר במשקל קל יותר; מנועי האוניות השתכללו, והדלק השתנה מפחם לנפט, דבר שהפך את מחסני הפחם למיותרים. הסיירות המשוריינות היו איטיות יותר, ולקראת 1910 יצאו משירות והוחלפו בסיירות בעלות שריון קל יותר.

כיום ידוע על שלוש סיירות ממוגנות, שנשמרו בתור אוניות מוזיאון. "אברורה" הרוסית, שעוגנת בסנקט פטרבורג, "אולימפיה" האמריקאית שעוגנת בפילדלפיה ו"פוליה" האיטלקית, שחלקיה הוצבו בפארק Vittoriale degli italiani באיטליה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סיירות מלחמה
קטגוריה:נשק במלחמת רוסיה–יפן
יששכר רוזן-צבי

יששכר (איסי) רוזן-צבי (נולד ב-27 במאי 1968) הוא פרופסור מן המניין בפקולטה למשפטים באוניברסיטת תל אביב, חוקר בתחום סדר הדין האזרחי, המשפט הסביבתי, ודיני השלטון המקומי. היה המנהל האקדמי של הקליניקות המשפטיות באוניברסיטת תל אביב, בשנים 2014 - 2019, ובשנים 2018 עד 2022 שימש כסגן הדקאן לעניינים אקדמיים. משנת 2023 הוא מנהל את מרכז אדמונד י' ספרא לאתיקה.

==ביוגרפיה==
איסי רוזן-צבי נולד בתל אביב, בן לפרופ' אריאל רוזן-צבי, שהיה דיקן הפקולטה למשפטים באוניברסיטת תל אביב. התגייס לצה"ל בשנת 1986 ושירת כקצין מודיעין ביחידה 8200 של חיל המודיעין. 

סיים לימודי תואר ראשון במשפטים באוניברסיטת בר-אילן, ותואר שני במשפטים ובסוציולוגיה באוניברסיטת תל אביב. התמחה אצל נשיא בית המשפט העליון אהרן ברק. את הדוקטורט כתב באוניברסיטת סטנפורד שבקליפורניה. עבד שנתיים במשרד עורכי הדין Kirkland & Ellis LLP בניו יורק. כמו כן לימד קורס במשפט סביבתי בינלאומי כמרצה אורח באוניברסיטת קורנל במדינת ניו יורק. היה חבר בסגל הפקולטה למשפטים באוניברסיטת חיפה, לאחר מכן הצטרף לסגל הפקולטה למשפטים באוניברסיטת תל אביב.

בעבודתו האקדמית פרופ' רוזן-צבי חוקר את סדר הדין האזרחי, התאוריה של הפרוצדורה, משפט סביבתי ומשפט השלטון המקומי. מחקריו התפרסמו בביטאונים המשפטיים הטובים והחשובים ביותר בארץ ובעולם וביניהם: University of Pennsylvania Law Review, UCLA Law Review, Cornell Law Review, Journal of Empirical Legal Studies ועוד. בתחום סדר הדין האזרחי מצביעים מחקריו של פרופ' רוזן-צבי על היחסים המורכבים בין הפרוצדורה לבין הדין המהותי ומראים כיצד כללים טכניים וחסרי חשיבות לכאורה משפיעים באופן עמוק על הזכויות המהותיות של בעלי הדין. 

בתחום המשפט הסביבתי, מעבר לדיון בסוגיות תאורטיות, עוסק רוזן-צבי גם בסוגיות סביבתיות ספציפיות העומדות על סדר היום בישראל כגון סילוק פסולת, מים, זיהום אוויר, ותכנון ובנייה, תוך ניתוח ביקורתי של החקיקה והפסיקה. 

בשנת 2004 יצא לאור ספרו Taking Space Seriously: Law, Space, and Society in Contemporary Israel. בשנת 2015 ראה אור ספרו "ההליך האזרחי". ובשנת 2021 יצא ספרו "הרפורמה בסדר הדין האזרחי: מורה נבוכים", ובשנת 2023 יצאה מהדורה מעודכנת של הספר. הוא זוכה פרס פתאל לחקר המשפט לשנת תשע"ז, ופרס צלטנר לחוקר בכיר לשנת תשפ"ג. 

רוזן-צבי חבר בפורום המרצות והמרצים למשפטים למען הדמוקרטיה, הפועל נגד שינויי המשטר שהוצעו במערכת המשפט בשנת 2023.<ref>"[https://www.lawprofsforum.org/about מי אנחנו]", פורום המרצות והמרצים למשפטים למען הדמוקרטיה.</ref> 

איסי רוזן-צבי מתגורר בתל אביב עם בת-זוגו עו״ד שרון המר. אחד מאחיו הוא פרופ' ישי רוזן-צבי.

==קישורים חיצוניים==

* [http://en-law.tau.ac.il/profile/issirz פרופ' יששכר רוזן-צבי], באתר הפקולטה למשפטים באוניברסיטת תל אביב
* 
* איסי רוזן־צבי, [https://web.archive.org/web/20161104205509/http://132.66.252.134/Heb/_Uploads/dbsAttachedFiles/ProceduresRozenZvi.pdf פרוצדורה ומהות: חשיבה מחודשת על קטגוריות ישנות], באתר של אוניברסיטת תל אביב
* 
* [https://www.youtube.com/watch?v=mfZ-t-LxKIc כך תיראה המהפכה המשטרית - פרופ' איסי רוזן-צבי ] בערוץ היוטיוב של אוניברסיטת תל אביב

==הערות שוליים==

קטגוריה:בוגרי אוניברסיטת בר-אילן: משפטים
קטגוריה:בוגרי בית הספר למשפטים באוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:סגל אוניברסיטת תל אביב: משפטים
קטגוריה:משפחת רוזן-צבי
קטגוריה:ישראלים שנולדו ב-1968
פרימיטיביזם

[[ליטוגרפיה (1921) של אוטו מולר (Otto Mueller) מחברי תנועת "הגשר".]]

"פרימיטיביזם" (באנגלית: Primitivism) הוא זרם תרבותי, פילוסופי ואמנותי המבוסס על השקפה לפיה האיכויות המאפיינות תרבויות עתיקות או תרבויות שאינן מודרניות, עולות על אלו של החברות המערבית.

אחד הביטויים הראשונים של זרם זה ניתן למצוא ברעיון "הפרא האציל", ששוכלל על ידי הפילוסוף ז'אן-ז'אק רוסו. הפרא האציל, המנותק מן הידע והערכים של התרבות המערבית והנוצרית, מקיים על פי רוסו יחס ישיר וטבעי לטבע. מונח זה הגיע לשיא התפתחותו במהלך המאה ה-18, אולם שב והופיע בכתבים שונים גם במהלך המאה ה-19.

באמנות של סוף המאה ה-19 ותחילת המאה ה-20 בולטת נטייה של אמנים רבים אשר אימצו שפות אמנות חוץ-מערביות (בעיקר מתוך האמנות האפריקאית).

==אמני הזרם המובילים==
*פול גוגן בעיקר בתקופה בברטאן ובטהיטי.
*פאבלו פיקאסו בתקופה האפריקאית של יצירתו בשנים 1906-1909.
*אנרי מאטיס 
*אנרי רוסו
*קונסטנטין ברנקוזי
*ארנסט לודוויג קירכנר
*ז'אן דובופה

== ראו גם ==
* פרימיטיביות

==לקריאה נוספת==
* אלעזר ברקן, פרימיטיביזם - אידאולוגיה ותשוקה בתרבות המערבית, סדרת האוניברסיטה המשודרת, משרד הביטחון – ההוצאה לאור, תשס"א 2001.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אסכולות באמנות
נרקיס (גופן)

חמישה מגופניו של [[צבי נרקיס]]
נרקיס או "נרקיסים" היא משפחת גופנים שעיצב המעצב הגרפי צבי נרקיס.

==רקע==
בשנות ה-50 של המאה ה-20 פורסמו בישראל מספר גופנים עבריים חדשים לדפוס והם קורן, דוד, הדסה והצבי. כל אחד פותח על ידי מעצב אחר. עם זאת לא הייתה בנמצא משפחת גופנים המכילה וריאציות שונות של אותה האות עבור שימושים שונים, כפי שהיה קיים בלועזית, (לכותרות, לטקסט ארוך, לטקסט רציף ארוך, לטקסט מודגש, לעיתון ולספר וכדומה). לפיכך לקח על עצמו המעצב הגרפי צבי נרקיס לעצב משפחה רבת-גופנים שתכיל סוגי אות שונים שיוכלו לחיות זה בצד זה ללא צרימה (בין אות רגילה למודגשת למשל, בין כותרת לגוף הטקסט וכו').

==הגופנים במשפחת הנרקיסים==
ב-1958 סיים נרקיס את עיצוב האות הראשונה: נרקיס בלוק תוך מספר שנים עוצבו עוד שש סדרות אות "בלוק". שלוש לטקסט רציף: מודגש, חצי מודגש וצר חצי מודגש והשאר עבור כותרות.

כל אותיות נרקיס בלוק בנויות מצורות גאומטריות פשוטות (ריבוע, עיגול ומשולש), בדגש על קריאות גבוהה ובהשפעת אותיות עבריות עתיקות שנמצאו חקוקות באבן או משובצות בפסיפסים בארץ ישראל.

נרקיס בלוק היא בעלת קריאות גבוהה גם בגודל כתב זעיר ולכן הפכה להיות פופולרית בטפסים ממשלתיים ואחרים. כמו כן שימשה אות ה"בלוק" בפרסומות, עלונים ומגזינים.

עיצוב סדרת האותיות להדפסת ספרים הושפע מכתבי יד ספרדיים. בשנת 1965 נרכשה הסדרה על ידי חברת לינוטייפ למכונות סדר הדפוס שלה כאות העברית החדשה ונקראת מאז נרקיס-ליינוטייפ. ב־1968 יצא לאור הספר הראשון שסודר באות נרקיס, "מלאכת המשכן" מאת משה לוין. בעיקר התחבבה האות להדפסת ספרי ילדים.

צבי נרקיס המשיך בפיתוח סדרות גופנים עבור צרכים שונים כגון הצורך לשלב מספר גופנים באותו עמוד (לצורך הפרדה בין טקסט לציטוט, שילוב הוראות ותוכן, הערות שוליים ועוד). כך פותחו נרקיס תם (על בסיסו פותח גופן אריאל בעברית), נרקיס חדש, נרקיסים, ונרקיס חן. עבור כל אחד פותח גופן מלא של כ־120 תווים ובתוכם אותיות, אותיות דגושות, ניקוד מלא, ספרות, סמני פיסוק דק ולכל גופן פותחו מספר סוגי אות: ספר, בינוני, שמן, צר וכדומה.

== הפצת הגופן ==
עד לשנת 2019, הופצו הגופנים על ידי חברת מסטרפונט. החל משנת 2019, מופצים הגופנים על ידי חברת פונטף, במהדורות חדשות.

==קישורים חיצוניים==
* צבי נרקיס, [http://www.tau.ac.il/~stoledo/fonts/articles_narkis.html נרקיס, נרקיסים וכל השאר], אתר טיפוגרפיה עברית של אוניברסיטת תל אביב
* 

<br />
קטגוריה:גופנים עבריים
ברידיי השלישי, מלך הפיקטים

ברידיי השלישי (באנגלית: Bridei III; 616 או 628 עד 693) בנו של בילי (Bruide mac Bili - ברידי מק בילי) היה מלך הפיקטים. ברידיי מלך כ-22 שנים, החל משנת 671 ועד מותו.

==קורות חיים==
ברידיי נולד בין שנת 616 ל-628 והיה בנו של בלי, מלך סטרת'קלייד, ונכדו של המלך נכטאן השני. אימו של ברידיי הייתה ככל הנראה בתו של אדווין מנורת'מבריה, מלך דיירה.

ברידיי היה מלך פעיל. בשנת 680–681 תקף את טירת דאנוטר ובשנת 682 פתח במסע מלחמה אכזרי נגד אורקני - מסע המתואר ב"דברי ימי אלסטר" בהם מוספר כי כל אוכלוסיית אורקני "נמחקה" על ידי בריידי.

שנה לאחר מכן תקף ברידיי את דנדורן שבסטראת'רן. מקום מושבו של ברידיי היה במוריי.

ככל הנראה ברידיי היה ואסאל של אקגפירת', וכאשר ברידיי ניסה לערער את הקשר הביא הדבר למתקפה על ידי אקגפירת' - שהובילה לקרב דאניכן בשנת 685, בו הביס ברידיי את הצבא האנגלו- סקסוני של אקגפירת'.

על פי "דברי ימי אלסטר" ו"דברי ימי טיגרנאך" נפטר ברידיי בשנת 693.

==קישורים חיצוניים== 
* [http://www.ucc.ie/celt/published/G100001A/index.html דברי ימי אלסטר] 
* [http://www.ucc.ie/celt/published/T100001A/index.html דברי ימי אלסטר] (תרגום לאנגלית)
* [http://www.mimas.ac.uk/~zzalsaw2/pictish.html דברי ימי הפיקטים]
* [http://www.thelatinlibrary.com/histbrit.html היסטוריה בריטונום] ([http://www.fordham.edu/halsall/basis/nennius-full.html תרגום לאנגלית])

== הערות שוליים ==

קטגוריה:מלכי סקוטלנד
קטגוריה:מלכי הפיקטים
קטגוריה:ילידי 616
קטגוריה:נפטרים ב-693
פקועה

פַקּוּעַה (בערבית: فقّوعة) הוא כפר ערבי, בצפון השומרון, בנפת ג'נין, כשבעה ק"מ מהעיר ג'נין, על הר ברקן ברכס הגלבוע בגובה של כ- 420 מטר מעל פני הים, בסמיכות לגדר ההפרדה.

== מקור השם ==
ישנן כמה סברות לגבי מקור השם:

# על שם ח'רבת פקוּעִית (בערבית: פְקִיקְעָה - فقيقعه), שנמצאת כק"מ מצפון לכפר ובה שרידים מתקופות עתיקות.<ref name=":0"></ref>
# הכפר קרוי על שם פטריית אוזנית הכלך הגדלה על הר ברקן. הר הגלבוע כולו קרוי בערבית ג'בל פקועה, על שם הפטרייה ועל שם הכפר. גם במפת הקרן לחקר ארץ ישראל משנת 1882 נקרא הר הגלבוע בשם "ג'בל פקועה". הערה: אירוס הגלבוע נקרא בערבית: סוּסָן פָקוּעָה (سوسن فقوعة).
# קרבת היישוב למעיינות (בערבית: فقاقيع المياه - פקאקיע אל-מיאה) בעמק בית שאן שממזרח לכפר.<ref name=":0" /> 

== היסטוריה ==
הכפר יושב על חורבה עתיקה וחרסים ושברי אבנים נמצאים במקומות שונים בכפר.

בשנת 1838 צוין הכפר כאחד מהכפרים בנפת ג'נין. <ref></ref>

בשנת 1870 ביקר בכפר ויקטור גוארין וכתב ששם הכפר זהה לשם רכס ההרים שלידו. עוד ציין כי בכפר יש כ-400 תושבים, עם בתי אבן, בורות מים חצובים בסלע, וחקלאות<ref name=":1"></ref>

ב-1882, ה-PEF's Survey of Western Palestine תיאר את הכפר כ"כפר גדול על ראש שלוחה... מוקף בכרמי זיתים... ממזרח וממערב לכפר <ref></ref>

במהלך מלחמת השחרור היו בכפר יחידות של צבאות סוריה ועיראק. 

עד מלחמת ששת הימים הייתה מוצבת בכפר יחידה של משמר הגבול הירדני.

== אוכלוסייה ==
{| class="wikitable"
| colspan="3" |מפקדי אוכלוסין
|-
|שנה
|תושבים
|הערות
|-
|1870
|400
|<ref name=":1" />
|-
|1922
|553
| rowspan="9" |<ref></ref>
|-
|1931
|663
|-
|1945
|880
|-
|1961
|1,099
|-
|1982
|1,100
|-
|1987
|1,800
|-
|1997
|2,604
|-
|2005
|3,390
|-
|2007
|3,588
|-
|2017
|4,410
|<ref></ref>
|}

== אדמות, חקלאות ומים ==
לא ניתן לקבל מידע מדויק אודות נתוני השטח של הכפר, שכן התושבים כוללים בהם את האדמות שבתוך הכפר הירוק

הכפר ניזון ממי שתייה שמגיעים במכליות מהכפר הסמוך דיר ע'זאלה. מים לחקלאות מסופקים מבארות ובורות מים.

==הערות שוליים==

קטגוריה:השומרון: יישובים
קטגוריה:הגלבוע
קטגוריה:נפת ג'נין
קטגוריה:הרשות הפלסטינית: יישובים
קטגוריה:הגלבוע: יישובים
אסי רחמים

אסף "אסי" רחמים (נולד ב-3 ביולי 1971) הוא כדורגלן עבר ישראלי ששיחק בעמדת השוער, וכיהן כמנכ"ל הפועל באר שבע בשנים 2010–2021.

==ביוגרפיה==
נולד בבאר שבע לאליהו רחמים, יליד עיראק, ולמריה לבית אוחנון, ילידת מרוקו.

רחמים החל את הקריירה בהפועל באר שבע, וכבר בעונתו הראשונה זכה עם הקבוצה בגביע הטוטו. את מרבית שנותיו עשה רחמים במועדון נעוריו, אם כי הוא שיחק מספר עונות במועדונים נוספים בדרום הארץ: הפועל אשקלון, מכבי יבנה ומ.ס. אשדוד. רחמים שיחק גם עונות רבות בליגה השנייה ואף בשלישית, וחגג 2 עליות לליגה הבכירה (עם אשקלון ב-1996/1997, כשעונה אחר כך הקבוצה גם ירדה חזרה לליגת המשנה, ועם הפועל באר שבע ב-1999/2000).

במסגרת פרשת מכירת משחקים בהפועל באר שבע, שנחשפה בדצמבר 2006, נעצר רחמים בחשד ללקיחת שוחד ובחברות בארגון פשע. רחמים לא נעצר בחשד למכירת המשחקים, אלא בחשד כי ידע על המכירה ולא דיווח לראשי המועדון. לאחר כשבועיים שוחרר רחמים ולא ננקטו כנגדו צעדים משמעתיים ומשפטיים נוספים.

בקיץ 2009 החליט רחמים בן ה-38 לסיים את קריירת הכדורגל שלו כשחקן ופרש, זאת בסיום העונה שהעלתה את קבוצתו, הפועל באר שבע, לליגת העל, לאחר ארבע עונות בליגה הלאומית.

לאחר פרישתו שימש כמאמן השוערים בהפועל באר שבע, ובשנת 2010 מונה למנכ"ל הקבוצה. במאי 2021 סיים רחמים את תפקידו בבאר שבע.

==חיים אישיים==
אסי רחמים הוא אביו של השוער רז רחמים. בנו רון הוא מאמן כדורסל.

==תארים==
; עם הפועל באר שבע
* גביע הטוטו ליגה ראשונה:
** 1988/1989
* גביע ליליאן:
** 1988
* הליגה הלאומית:
** 1999/2000
* גביע הטוטו לאומית:
** 2008/2009

; עם הפועל אשקלון
* ליגה שנייה:
** 1996/1997

==קישורים חיצוניים==

* [http://football.org.il/Leagues/Pages/PlayerDetails.aspx?PLAYER_ID=13299&SEASON_ID=10 עמוד השחקן] באתר ההתאחדות לכדורגל בישראל
* [https://web.archive.org/web/20160622223103/http://www.hapoelb7.co.il/board.asp פרופיל מנכ"ל אסי רחמים] באתר הרשמי של הפועל באר שבע

קטגוריה:שוערי כדורגל ישראלים
קטגוריה:כדורגלני הפועל באר שבע
קטגוריה:כדורגלני הפועל אשקלון
קטגוריה:כדורגלני מכבי יבנה
קטגוריה:כדורגלני מועדון ספורט אשדוד
קטגוריה:מאמני שוערים ישראלים
קטגוריה:מנכ"לים ישראלים
קטגוריה:באר שבע: כדורגלנים
קטגוריה:ישראלים שנולדו ב-1971
מילת

מילֶת (טורקית עות'מאנית ملت; טורקית Millet) הוא השם שניתן באימפריה העות'מאנית לכל עדה או קהילה דתית מוכרת ומוגנת על ידי החוק. השם התייחס גם לדת השלטת המוסלמית הסונית שבה ראש המילת היה שייח' אל-אסלאם וכן למיעוטים הדתיים המוכרים באימפריה.

שיטת המילת הייתה השיטה המשפטית שהונהגה באימפריה העות'מאנית החל מהמאה ה-19 כחלק מרפורמות הטנזימאט. לפי השיטה האדם כפוף – בתחום דיני המשפחה – לדין הדתי של עדתו הדתית, ולעיתים לסמכות השיפוט הבלעדית של בית-הדין הדתי של עדתו. זאת בניגוד לדין האזרחי, המג'לה, שהיה תקף לכל תושבי האימפריה. מקור המושג "מילת" הוא במילה הערבית "מילה" או "מלה" (ملة), שפירושה עדה או קהילה דתית.

==שיטת המילת==
על פי שיטת ה"מילת", ראשי המילת, ראש הדת שחבריה במיעוט היו אחראים על קהילותיהם וכפופים ישירות לסולטאן העות'מאני. למילתים הייתה מידה רבה של כוח בתוך קהילותיהם, הם קבעו חוקים משלהם וגבו מיסים. תפיסת המילת הביאה לאוטונומיה פנימית ודתית רבה ולפלורליזם כלפי המיעוטים ברחבי האימפריה העות'מאנית. שורשיה נטועים במדיניות הד'ימי שהייתה נהוגה כלפי בני המיעוטים המונותאיסטים במדינות האסלאם.

בין הנהנים מן השיטה היו יהודי טורקיה, יהודי יוון ואנשי היישוב הישן בארץ ישראל, אשר חיו בסובלנות יחסית תחת השלטון העות'מאני, וזכו לשלטון אוטונומי בהנהגת החכם באשי לו היו סמכויות מלאות כלפי בני העדה. כמו כן על היהודים חלו הגבלות מועטות על חייהם או עיסוקם.

שיטת המילת בוטלה בטורקיה ברפורמות אטאטורק, אך נשארה בתוקף במדינות פוסט עות'מאניות רבות, כגון ירדן, מצרים, לבנון ועיראק. גם בארץ ישראל אומצו עקרונות המילת, בתחום דיני המשפחה, על ידי שלטונות המנדט הבריטי ובהמשך עוגן בחוק במדינת ישראל. השיטה מאפשרת כיום ליהודים, מוסלמים, נוצרים ודרוזים להחזיק בבתי דין דתיים עצמאיים ולאכוף דיני אישות משלהם, ללא התערבות המדינה. כך לדוגמה פוסק בית הדין היהודי על פי דיני המשפט העברי והמוסלמי על פי חוקי השריעה.

==קישורים חיצוניים==
*גל אמיר, [https://www.youtube.com/watch?v=wBHkMARBl1g&index=6&list=PLyD9d-D6KQ6tRZJe-W2OIuBBU-QF3qqmf שיטת המילת הישראלית – שורשים היסטוריים ורעיוניים], הרצאה בכנס "נשים במלכוד? - משפט דתי וזכויות אדם בישראל" בפקולטה למשפטים של אוניברסיטת תל אביב, 25 באוקטובר 2016
* גל אמיר, [https://www.academia.edu/30307809/על_מה_אנחנו_מדברים_כשאנחנו_מדברים_על_המילט?email_work_card=title על מה אנחנו מדברים כשאנחנו מדברים על המילט], מחקרי משפט 2018

קטגוריה:האימפריה העות'מאנית: דת
קטגוריה:ישראל: היסטוריה של המשפט
קטגוריה:האימפריה העות'מאנית: חלוקה מנהלית
קטגוריה:האימפריה העות'מאנית: חוק ומשפט
קטגוריה:האימפריה העות'מאנית: נצרות
קטגוריה:יהדות האימפריה העות'מאנית
SG פלנסבורג

מראה חיצוני של ההיכל הביתי
SG פלנסבורג היא קבוצת כדוריד גרמנית מהעיר פלנסבורג, המתמודדת בליגה הגרמנית בכדוריד. צבעי הקבוצה הם אדום ולבן ואולמה הביתי הוא קמפוסהל.

==היסטוריה==
מאז הקמתה בשנת 1990, משתתפת הקבוצה באופן קבוע במאבקי הצמרת של הבונדסליגה ואף סיימה מספר רב של פעמים במקום השני, לעומת אליפות יחידה בעונת 2003/04. בגביע הגרמני זכתה הקבוצה שלוש פעמים וגם במפעל זה הגיעה מספר רב של פעמים למעמד הגמר.

===בגביעי אירופה===
בעונת 1996/97 זכתה הקבוצה בתואר האירופי הראשון שלה (גביע EHF), כשניצחה במשחק הגמר את קבוצת וירום-סורגנפרי מדנמרק 42-52 בסיכום שני מפגשים. בנוסף זכתה הקבוצה פעם אחת בגביע האתגר (1999) ופעמיים בגביע המחזיקות האירופאי (2001 2012).

בעונת 2013/14 זכתה הקבוצה לראשונה בתולדותיה בליגת האלופות בכדוריד, לאחר ניצחון בגמר 28-30 מול קבוצת THW קיל.

== תארים והישגים ==
*הליגה הגרמנית:
**אליפות (1): 2004
**מקום שני: 1996, 1997, 1999, 2000, 2003, 2005, 2006, 2008, 2012, 2013
*הגביע הגרמני:
**זכייה (3): 2003, 2004, 2005
**גמר: 1992, 1994, 2000, 2011, 2012, 2013, 2014
*ליגת האלופות בכדוריד:
**זכייה (1): 2014
**מקום שני: 2004, 2007
**חצי גמר: 2006
*גביע המחזיקות של אירופה:
**זכייה (2): 2001, 2012
**גמר: 2002
*גביע EHF:
**זכייה (1): 1997
**גמר: 1998, 2000
**חצי גמר: 1996, 2010
*גביע האתגר של EHF:
**זכייה (1): 1999

== קישורים חיצוניים ==

* 

קטגוריה:קבוצות כדוריד גרמניות
קטגוריה:שלזוויג-הולשטיין: ספורט
טרן, מלך הפיקטים

טרן (באנגלית: Taran mac Ainftech; נפטר ב-699 לערך) בנו של איינפטך (Ainftech) היה מלך הפיקטים. טרן מלך כארבע שנים, החל משנת 692 ועד הדחתו בשנת 696.

==קורות חיים==
טרן, הקרוי על שמו של אל הרעם הגאלי טרניס, היה בנו של איינפטך - שם שנכתב במספר צורות (ובהן אמפרדך (Amfredech), אטיפידיך (Entifidich), אנפודך (Anfudeg) ואמפודך (Amfodech)).

ככל הנראה היה טרן אחיו של המלך נכטאן השלישי, וייתכן שאימו הייתה הנסיכה הפיקטית דר איליי.

על פי חלק מהרשימות טרן מלך 14 שנים, אולם מדובר בכתיב לטיני ולכן מדובר שהאות x המסמלת 10 שנים נכתבה בטעות ומדובר ב-4 שנים בלבד.

על פי "דברי ימי אלסטר" נכתב שאיינפטך ובניו נהרגו בבואנדו, וייתכן שהכוונה לטרן ואביו או לאביו של טרן ואחד מאחיו.

על פי "דברי ימי אלסטר" הודח טרן בשנת 696, ואילו "דברי ימי טיגרנאך" מתארכים את ההדחה לשנת 697. "דברי ימי אלסטר" מציינים כי טרן ברח לאירלנד בשנת 698.

את טרן ירש ברידיי הרביעי, מלך הפיקטים.

==קישורים חיצוניים==
* [http://www.ucc.ie/celt/published/G100001A/index.html דברי ימי אלסטר] 
* [http://www.ucc.ie/celt/published/T100001A/index.html דברי ימי אלסטר] (תרגום לאנגלית)
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-697
המעי הריק

המעי הריק (בלטינית: Jejunum - "ג'ג'ונום") הוא החלק האמצעי של המעי הדק, בין התריסריון למעי העקום. המעבר בין התריסריון למעי הריק אחוז בשריר שמקורו בסרעפת המעגן את המעי כלפי מעלה ונקרא הליגמנט על שם טריטז (Treitz). החלק הזה של המעי מכונה ריק כי בנתיחות שלאחר המוות הוא נמצא ריק ממזון. 

אצל אדם בוגר, אורך המעי הריק הוא כ-2.5 מטר וה-PH בתוכו בין 7 ל-8. המעי הריק והעקום מוחזקים על ידי קרום המזנטריום ושרירים חלקים, המאפשרים להם יכולת תנועה תוך כדי עיכול המזון העובר בהם (פריסטלטיקה).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מערכת העיכול
קטגוריה:בטן
כיתה (בית ספר)

כיתה מודרנית ב[[קפריסין]]
כיתה בתוך [[מחנה פליטים ברפובליקה המרכז-אפריקאית]]
כיתה היא מונח מתחום החינוך המתייחס למסגרת או למבנה שבו לומדים תלמידים.

על פי רוב הלמידה בכיתה נערכת במסגרת השיעורים, שביניהם יש הפסקות קבועות מראש.

==הכיתה כמבנה==

הקשר זה מתייחס למקום בו מתבצע לימוד של קבוצת התלמידים. זאת להבדיל מחדרים אחרים במוסד החינוכי, אשר אינם משמשים להתכנסות תלמידים בהם לצורכי לימוד.

חדר הכיתה לרוב מצויד בשולחנות וכיסאות עבור התלמידים.
בכיתה יהיה גם ציוד כתיבה והצגה עבור המורה כמו לוח וגיר.

==הכיתה כמסגרת חינוכית==
הקשר זה מתייחס למסגרת חינוכית שבה לומדים תלמידים. הלמידה בכיתה נעשית בקבוצה ומנוהלת על ידי מורה או מדריך שהוכשר לעסוק בתחום. ניתן לנהל את המסגרת הכיתתית לצורך יצירה של למידה שיתופית..

הכיתה בדרך כלל מהווה חלק ממסגרת גדולה יותר ויכולה להופיע במספר מוסדות לימודיים כגון גן ילדים, בית ספר, מכללה ואוניברסיטה.

בישראל, הכיתה הצעירה ביותר נקראת כיתה א'. כיתות בוגרות יותר נקראות על שם שאר האותיות בסדר עולה, עד כיתה י"ב, ולעיתים עד כיתה י"ד.

מספר התלמידים בכיתת בית ספר אינו קבוע ובדרך כלל נע בין 15 ל-50 תלמידים.

תוכנית הלימודים של התלמידים בכיתה מורכבת מנושאים מגוונים ושונים - מכישורים שיעזרו לתלמידים בחייהם הפרטיים (בדרך כלל בבית ספר יסודי ובחטיבת הביניים) ועד לתחומים מדעיים כגון מתמטיקה, כימיה וביולוגיה או שפות.

==אווירה כיתתית==
האווירה הכיתתית מושפעת מהאקלים החינוכי השורר בה. חקר המוח ואקלים כיתה בודק את השפעת אקלים הכיתה על מיומנויות למידה קוגניטיביות של התלמידים, באמצעות חקר המוח.

המשמעת במסגרת החינוכית נועדה למנוע מבעיות התנהגות שונות להפריע למהלך השיעור ולפגוע באיכות ההוראה. לצורך כך על המורה להקפיד על הצבת גבולות ברורים בפני תלמידיו. לעיתים קרובות נעשה שימוש בענישה ככלי לשמירה על המשמעת בכיתה.

==ראו גם==
* חדר
* הוראה מתקנת
* קבוצה (הדרכה)
* כיתה (צבא)

==קישורים חיצוניים==

* [https://www.youtube.com/watch?v=MuDLw1zIc94 Extra Credits: Gamifying Education] - סרטון הסבר על משחוק בהוראה המציג דרכים ליישום במסגרת הכיתתית 

קטגוריה:בית ספר
מישאל דהאן

הרב מישאל מכלוף דהאן (כ"ב בתמוז ה'תר"ף, 8 ביולי 1920 - כ"ה באלול ה'תשנ"ז, ספטמבר 1997) היה רבה הראשי הספרדי של באר שבע במשך 38 שנים, משנת 1959, ושימש כרב בעיר במשך 46 שנים, זמן קצר לאחר עלייתו לארץ.

==ביוגרפיה==
נולד בעיר זגורה שבדרום מרוקו, לרב שאול ואסתר דהאן, ולאחר שהתייתם מאביו בגיל 5, אמו עברה לעיר מקנס כדי שבנה יגדל בתורה. בצעירותו למד אצל הרב רפאל ברוך טולדנו, רבה של העיר מקנס, בישיבתו "כתר תורה" בעיר, שהפך לרבו המובהק בלימוד התורה, ואף גדל בביתו ואכל משולחנו.

לאחר שקיבל במקנס סמיכה לרבנות בשנת 1944, נקרא לשמש כרב העיירה אפלו שבאלג'יריה ושימש בה במשך כמה שנים עד שעלה לישראל בשנת 1949, לאחר קום המדינה והתיישב בבאר שבע. בשנת 1951 מונה על ידי הרבנים הראשיים עוזיאל והרצוג לשמש כרב בעיר, ובשנת 1959 מונה באופן רשמי כרב הראשי ואב בית הדין של העיר, תפקיד שבו שימש עד לפטירתו.

בשנת 1996, מספר שנים לפני פטירתו, חלה במחלה שריתקה אותו למיטה. לאחר פטירתו מונה תחתיו הרב יהודה דרעי. נקבר בבית הקברות הישן בבאר שבע.

לאחר פטירתו הוקמה על שמו עמותת לב מלכים המחזיקה כולל אברכים, בתי כנסיות ובתי מדרשות. מדי שנה מתקיימת הילולה לעילוי נשמתו ואליה באים מוקירי זכרו. בשנת 2008, קראה העירייה על שמו שדרה מרכזית בשכונת נווה זאב.

בנו הרב יוסף דהאן - הוא רב שכונה ומנהל מחלקת המקוואות בבאר שבע.

==ספריו==

*מוסר מלכים - ספר מידות האדם, מסודר לפי ערכים
*מעדני מלך - ביאור להגדה של פסח
*לב מלכים - מערכות בהלכה, ב' חלקים

==לקריאה נוספת==
*יצחק שתיל, "רבני באר שבע ומוליכי דרכה", ה'תשע"ב, עמ' 55–56

==קישורים חיצוניים==
* 
* 

==הערות שוליים==

קטגוריה:אישים הקבורים בבאר שבע
קטגוריה:באר שבע: רבנים ראשיים
קטגוריה:ישראלים ילידי מרוקו
קטגוריה:רבני ערים בישראל
קטגוריה:רבנים מרוקאים ישראלים
קטגוריה:ישראלים שנולדו ב-1920
קטגוריה:ישראלים שנפטרו ב-1997
החברים של פיטר

החברים של פיטר (באנגלית: Peter's Friends) הוא סרט בריטי מסוגת הקומדיה דרמטית משנת 1992. את התסריט כתבו הקומיקאית האמריקאית ריטה רודנר ובעלה מרטין ברגמן. הבמאי והמפיק של הסרט היה קנת בראנה.

בתפקידים הראשיים הופיעו יו לורי, אלפונסינה אימנואל, אימלדה סטאונטון, ריצ'רד בריירס, סטיבן פריי, ריטה רודנר, טוני סלאטרי, פילידה לאו, אלכס לואו, אמה תומפסון וקנת בראנה.

==תקציר עלילה==
קבוצה של חברים מתאספת בערב השנה החדשה בביתו הכפרי של פיטר (סטיבן פריי) . עשר שנים קודם לכן הופיעו החברים יחד בלהקה קומית באוניברסיטת קיימברידג', כעת לא כל כך ברור אם יש להם משהו במשותף.

החברים של פיטר הם: אנדרו (קנת בראנה) תסריטאי בהוליווד; מרי (אימלדה סטאונטון) ורוג'ר (יו לורי) זוג נשוי המחברים ג'ינגלים; שרה (אלפונסין אמנואל) מעצבת תלבושות זוהרת ומגי התמהונית (אמה תומפסון) עובדת בהוצאה לאור. בניגוד חריף לחבורה המגובשת מהאוניברסיטה נמצאים אתם גם קרול (ריטה רודנר) אשתו כוכבת הטלוויזיה של אנדרו, בריאן המגושם (טוני סלאטרי) המאהב העכשווי של שרה. ורה (פילידה לאו) היא סוכנת הבית של פיטר המביעה מורת רוח ממעשיו, ובנה פול (אלכס לואו). ריצ'רד בריירס מופיע בקצרה כאביו של פיטר.

למרות שהסרט הוא קומי באופיו, כבר מההתחלה יש בו התייחסויות לנושאים רציניים יותר. אביו של פיטר נפטר ופיטר מתכנן למכור את הבית אחרי המסיבה האחרונה שהוא עורך. בעיות הנישואים של אנדרו וקרול נועדו יותר לשעשע, אך רוג'ר ומרי מתאוששים מטרגדיה שחוו, מות בנם הקטן, אחד מזוג תאומים. אירוע שמתגלה בהדרגה לצופים. מגי הבודדה מגיעה נחושה בדעתה לשכנע את פיטר שהם יכולים להיות יותר מאשר ידידים, גם שרה אינה מאושרת כפי שהיא מציגה את עצמה.

הנושאים שהסרט דן בהם ידידות, נישואים, נאמנות, חומרנות והתמודדות עם מוות ושכול. במובנים רבים הוא מזכיר את הסרט האמריקאי "החברים של אלכס".

==פסקול==
פסקול הסרט כולל שירים רבים של אמנים משנות השמונים של המאה העשרים, כמו Tears for Fears (אשר שירם "Everybody Wants to Rule the World" מושמע על רקע הקרדיטים בפתיחה), הפריטנדרס וברוס ספרינגסטין. הפסקול שנמכר כתקליטור לא כולל את השיר "The Way You Look Tonight" מאת ג'רום קרן כפי שבוצע בסרט.

==צוות השחקנים==
חלק מהצוות היו למעשה יחד באוניברסיטת קיימברידג'. יו לורי, סטיבן פריי, אמה תומפסון וטוני סלאטרי השתתפו ב"קיימברידג' פוטלייתס" להקת סטודנטים קומית הדומה לזו המתוארת בסרט. מרטין ברגמן שהיה שותף לכתיבת התסריט השתתף אף הוא ב"פוטלייתס".

בזמן צילומי הסרט בראנה היה נשוי לאמה תומפסון, היא יצאה עם יו לורי בזמן לימודיהם באוניברסיטה. פילידה לאו היא אמה של תומפסון והיא השתתפה יחד עם ריצ'רד בריירס, אימלדה סטאונטון ואלכס לואו בסרטו של קנת בראנה "מהומה רבה על לא דבר". לורי וסטאונטון המגלמים בסרט זוג נשוי, שבו לגלם זוג נשוי בסרט "על תבונה ורגישות" על פי תסריט שכתבה אמה תומפסון. יו לורי וסטיבן פריי שיתפו פעולה בתוכניות טלוויזיה רבות שהבולטות שבהן היו "קטעים עם פריי ולורי" ו"ג'יבס וווסטר". סטיבן פריי טוני סלאטרי ופילידה לאו הופיעו יחד בסדרת הטלוויזיה "החוק לפי קינגדום".

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:איידס בקולנוע
קטגוריה:סרטי 1992
קטגוריה:סרטי להט"ב בריטיים
קטגוריה:סרטי קנת בראנה
קטגוריה:סרטי ערב השנה החדשה
מחלף מאחז

מחלף מאחז הוא מחלף בכביש 6 (חוצה ישראל), המקשר אותו לכביש 40. מבנה המחלף חריג כיוון ששני הכבישים מתאחדים מדרום למחלף ולכן כיווני הפניה האפשריים במחלף מועטים. במחלף ניתן לפנות מכביש 40 לכביש 6 בכיוון צפון ומכביש 6 לכביש 40 בכיוון דרום.

==הקמת המחלף==
מחלף מאחז קיבל את שמו לזכר קרב חרבת מחאז שנערך באזור במלחמת העצמאות. המחלף הוקם על ידי חברת דרך ארץ, זכיינית כביש 6, ונפתח לתנועה ב-1 ביולי 2008. באזור המחלף הוסט תוואי כביש 40 מזרחה כך שהנתיב לכיוון צפון עובר מתחת לגשרי כביש 6. סימונה של אבן הדרך הסמוכה למחלף בכביש 6 מראה 69 קילומטר כיוון שכביש 6 ממשיך בקטעים נוספים עד למחלף שוקת. כמו כן, הכביש עתיד להימשך עד מדרום לבאר שבע.

מאז פתיחת הקטע הדרומי, מדרום למחלף שורק, בשנת 2008, הנסיעה בו אינה כרוכה בתשלום אגרה.

== קישורים חיצוניים ==
* [http://www.derech-eretz.com אתר חברת דרך ארץ] 
* [http://www.hozeisrael.co.il אתר חברת כביש חוצה ישראל]

== הערות שוליים ==

מאחז
מאחז